Hermenn hafa verið kallaðir út til aðstoðar í baráttunni við skógareldanna sem nú geysa í Ástralíu . Í þættinum Heimsmálin , fréttir og fréttatengt efni af erlendum vettvangi í dag ræddi Arnþrúður Karlsdóttir við Konráð Pálmason sem búsettur er um 60 kílómetra norður af Sidney . Í þættinum lýsti hann hamförunum , en Konráð segir meðal annars innviði hafa brostið , rafmagns og vatnslaust sé á stórum svæðum og þá hefur dýralíf í Ástralíu orðið fyrir miklum skaða , um hálfur milljarður dýra hafa drepist vegna eldanna . Konráð segir sorglegast til þess að vita að stærstur hluti eldanna hafi kviknað af manna völdum ” það eru um 87% eldanna taldir vera til komna af manna völdum , viljandi og óviljandi , það hafa 67 einstaklingar verið handteknir grunaðir um að hafa kveikt um 90 - 100 elda ” , segir Konráð . Hann segir að hægt sé að fara leiðir til þess að koma í veg fyrir hamfarir sem þessar “ með því að setja fram forvarnir og brenna til dæmis afgangsvið sem er í skógunum , það er ákveðin forvörn “ , segir Konráð . Hlusta má þá þáttinn í spilaranum hér að neðan . Ríkir neyðarástand á bráðamóttöku Landspítalans ?